Oct 25,2016
మార్కెట్లోకి గెలాక్సీ 'ఆన్‌ నెక్ట్స్‌'
నవతెలంగాణ-వాణిజ్య విభాగం: అంతర్జాతీయ ఎలక్ట్రానిక్‌ దిగ్గజం శాంసంగ్‌ మన మార్కెట్లోకి 'గెలాక్సీ ఆన్‌ నెక్ట్స్‌' స్మార్ట్‌ఫోన్‌ను విడుదల చేసింది. సోమవారం హైదరాబాద్‌లో జరిగిన ఒక కార్యక్రమంలో శాంసంగ్‌ ఇండియా ఎలక్ట్రానిక్స్‌ సంస్థ ఉపాధ్యక్షుడు ఆసిమ్‌ వార్సి కొత్త ఫోన్‌ను ఆవిష్కరించారు. దీని ధరను రూ.18,490గా నిర్ణయించినట్లుగా ఆయన తెలిపారు. ప్లిప్‌కార్టు ద్వారా దీని అమ్మకాలు జరపనున్నట్లు తెలిపారు. యాండ్రాయిడ్‌, 5.50 అంగుళాల తెర, 1.6 గిగాహెడ్జ్‌ ప్రాసెసర్‌, 3 జీబీ ర్యామ్‌, 13 మెగాపిక్సెల్‌ వెనుక కెమెరా, 8 మెగాపిక్సెల్‌ ముందు కెమెరా, 32 జీబీ స్టోరేజీ, 3300 ఎంఏహెచ్‌ బ్యాటరీ దీని ప్రత్యేకతలుగా ఉన్నాయి. శాంసంగ్‌ స్మార్ట్‌ఫోన్‌ వినియోగదారులు సులభంగా వివిధ అప్లికేషన్స్‌ను ఒకే యాప్‌పై వినియోగించుకోవడానికి వీలుగా కంపెనీ దీన్ని అభివృద్ధి చేసిందని ఆయన తెలిపారు. ఈ యాప్‌ను గతేడాది జడ్‌3 స్మార్ట్‌ఫోన్‌తో ఆవిష్కరించామని, ఇప్పటి వరకు కోటి మంది డౌన్‌లోడ్‌ చేసుకున్నారని వార్సి తెలిపారు. ఇకపై అన్ని గెలాక్సీ, ఇతర హైఎండ్‌ సామ్‌సంగ్‌ ఫోన్లలో దీన్ని డౌన్‌లోడ్‌ చేసుకోవచ్చన్నారు.
మీ స్నేహితులకు రికమెండ్ చెయ్యండి